പ്രധാനമന്ത്രി നരേന്ദ്രമോദി ഉത്തമ ബജറ്റെന്ന് വിശേഷിപ്പിച്ച കേന്ദ്രബജറ്റിൽ ജനോപകാരപ്രദമായ പ്രഖ്യാപനങ്ങളാണുള്ളത് . ചില ഉൽപ്പന്നങ്ങളിൽ കസ്റ്റംസ് തീരുവ വർധിപ്പിക്കുകയും ചിലവയ്ക്കുള്ള കസ്റ്റംസ് കുറയ്ക്കുകയും ചെയ്തിട്ടുണ്ട് . ഡിജിറ്റൽ ബാങ്കിംഗിനെ പ്രോത്സാഹിപ്പിക്കുന്നതിന്റെ ഭാഗമായി പിഒഎസ് മെഷീനുകൾ , ഫിംഗർ പ്രിന്റ് മെഷീനുകൾ , ഐറിസ് സ്കാനർ എന്നിവയ്ക്ക് ബജറ്റിൽ വിലകുറച്ചിട്ടുണ്ട് . ലിക്വിഫൈഡ് നാച്ചുറൽ ഗ്യാസ് , മൊബൈലുകൾക്കുള്ള പ്രിന്റഡ് സർക്യൂട്ട് ബോർഡുകൾ , മൈക്രോ എടിഎമ്മുകൾ , ഫിംഗർ പ്രിന്റ് മെഷീനുകൾ , ഐറിസ് സ്കാനറുകൾ , എൽഇഡി ബൾബുകൾ , നൈലോൺ മോണോ ഫിലമെന്റ് യാൺ , ഹോട്ട് റോൾഡ് കോയിലുകൾ , സോളാർ പാനലുകൾ , പിഒഎസ് കാർഡ് റീഡർ എന്നിവയ്ക്കാണ് ധനകാര്യ ബജറ്റിൽ വിലകുറയുക . വെള്ളി നാണയങ്ങൾ , സിഗരറ്റ് പുകയില ഉൽപ്പന്നങ്ങൾ , പാൻ മസാല , പുകയില , പാഴ്സൽ വഴി ഇറക്കുമതി ചെയ്ത ഉൽപ്പന്നങ്ങൾ , വാട്ടർ ഫിൽട്ടറുകൾ , അണ്ടിപ്പരിപ്പ് എന്നിവയാണ് വില വർധിയ്ക്കുന്നവയുടെ പട്ടികയിൽ ഉൾപ്പെടുന്നത് . മൊബൈൽ ഫോണുകൾക്കും അടുത്ത സാമ്പത്തിക വർഷത്തിൽ വില വർധിയ്ക്കും . ഇതിന് പുറമേ സെൻട്രൽ ബോർഡ് ഓഫ് എക്സൈസ് ആൻഡ് എക്സൈസ് ആൻഡ് കസ്റ്റംസ് വഴി ചരക്കുസേവന നികുതി ഏർപ്പെടുത്താനുള്ള ശ്രമങ്ങളാണ് കേന്ദ്രസർക്കാർ നടത്തിവരുന്നത് . ജൂലൈ ഒന്നുമുതൽ ചരക്കുസേവന നികുതി പ്രാബല്യത്തിൽ വരുമെന്നാണ് ധാരണയിലെത്തിയിട്ടുള്ളത് .